Market Garden Operazioa

Market Garden Operazioa (1944ko irailaren 17a - 1944ko irailaren 25a) Aliatuak Herbehereetan egiten saiatu ziren operazio militarra izan zen, Bigarren Mundu Gerraren baitan. Hauxe dugu, 1940ko Dunkerkeko erretiradaz geroztik, Aliatuek mendebaldeko frontean izan zuten porrot nagusia.

Operazioa burura eramatearen erantzukizuna airez garraiaturiko dibisioen gain zegoen, hein handi batean. Alemaniarren lerroen gibelera jauzi eginez, paratxutista aliatuen helburu taktikoa Herbehereetako ibai garrantzitsuenak zeharkatzen zituzten hainbat zubi hartzea zen. Atzetik, Belgikako muga gaindituta, aliatuen hainbat unitate blindatu herrialdean sartu ziren. Zubien gaineko kontrola irabazita, Aliatuen asmoa Herbehereak zeharkatzeko korridore bat irekitzea zen. Korridore horrek, teorian, Aliatuek Mosa eta Rhin ibaiak gurutza zitzaten ahalbidetu behar zuen: behin muga natural hori zeharkatuta, erasotzaileen asmoa, Siegfried Lerroa saihestuz, Ruhr ibaiaren haranari eraso egitea zen, alemaniarren industriagune nagusia, gerraren amaiera izugarri azkartzeko.

Hasiera batean, Aliatuen operazio militarrak lehen helburuak lortu zituen, batez ere estatubatuarrek  Waal ibaiaren gaineko Nijmegengo zubia irailaren 20an hartu zutenean. Britainiarrek, ordea, ez zuten Arnhemen Rhin ibaiaren gaineko zubia hartzerik izan. Alemaniarrek kontraerasoa abiatu zuten, eta britainiarrek Arnhemen zuten Airez Garraiaturiko Lehen Dibisioa erabat suntsituta, operazioaren osotasuna hondoratu zuten: hura izan zen alemaniarrek Mendebaldeko Frontean izan zuten azken garaipen taktikoa.

 Kanpo estekak 

Kategoria:Mendebaldeko Europako kanpaina (1944-1945)
Kategoria:Ameriketako Estatu Batuek parte hartutako Bigarren Mundu Gerrako guduak
Kategoria:Poloniak parte hartutako Bigarren Mundu Gerrako operazioak eta guduak
Kategoria:Erresuma Batuak parte hartutako Bigarren Mundu Gerrako aireko operazioak eta guduak
Kategoria:Kanadak parte hartutako Bigarren Mundu Gerrako guduak
Kategoria:Kanadako historia militarra Bigarren Mundu Gerran